**นักศึกษาคณะสัตวแพทยศาสตร์ มข.รับทุนบริษัท เมิร์ค (MERCK)**

 ในวันศุกร์ที่ 31 มีนาคม 2560 ที่ผ่านมา ณ โรงแรมอวานี จังหวัดขอนแก่น **รศ.น.สพ.ดร.สุวิชัย โรจนเสถียร** นายกสัตวแพทยสภา ได้ให้เกียรติเป็นผู้แทนมอบทุนการศึกษาของบริษัท เมิร์ค **(MERCK)** ให้กับนักศึกษาที่ผ่านการคัดเลือก ซึ่งในปีนี้มีนักศึกษาคณะสัตวแพทยศาสตร์ มหาวิทยาลัยขอนแก่น ชั้นปีที่ 5 จำนวน 4 คน ที่ได้รับการจัดสรรทุน จำนวนทุนละ 2,500 เหรียญดอลล่าห์สหรัฐฯ ซึ่งทุนนี้มีการจัดสรรให้กับนักศึกษาที่มีผลการเรียนดีและขาดแคลนทุนทรัพย์โดยแบ่งเป็นนักศึกษาที่สนใจด้านสัตว์เลี้ยง และนักศึกษาที่สนใจด้านปศุสัตว์ ด้านละ 2 คน โดยที่ไม่มีเงื่อนไขอื่นๆในการให้ทุนแต่อย่างใด ในนามของคณะสัตวแพทยศาสตร์ มหาวิทยาลัยขอนแก่นขอขอบคุณบริษัทและท่านนายกสัตวแพทยสภาเป็นอย่างสูงยิ่งมา ณ โอกาสนี้